ประกาศสำนักงานคณะกรรมการส่งเสริมการลงทุนประกาศสำนักงานคณะกรรมการส่งเสริมการลงทุนที่ ป.๙/๒๕๔๓เรื่องการจัดระบบข้อมูลข่าวสารส่วนบุคคลตามพระราชบัญญัติข้อมูลข่าวสารของราชการพ.ศ. ๒๕๔๐----------- เพื่อให้เป็นไปตามบทบัญญัติมาตรา๒๓ แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องจัดให้มีระบบข้อมูลข่าวสารส่วนบุคคลเพียงเท่าที่เกี่ยวข้องและจำเป็นเพื่อการดำเนินงานของหน่วยงานให้สำเร็จตามวัตถุประสงค์โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ สำนักงานคณะกรรมการส่งเสริมและสงทุนจึงขอประกาศให้ทราบทั่วกันดังนี้ ข้อ๑ ข้อมูลข่าวสารส่วนบุคคลอันเป็นข้อมูลข่าวสารเกี่ยวกับสิ่งเฉพาะตัวของบุคคลที่สำนักงานคณะกรรมการส่งเสริมการลงทุนจัดเก็บนั้นประกอบด้วย ๑.๑ประเภทของบุคคล ๑.๑.๑ข้าราชการสำนักงานคณะกรรมการส่งเสริมการลงทุน ระดับ ๑ - ๑๑ ๑.๑.๒ลูกจ้างประจำสำนักงานคณะกรรมการส่งเสริมการลงทุน ๑.๒ประเภทของระบบข้อมูลข่าวสารส่วนบุคคล ๑.๒.๑ข้าราชการเก็บข้อมูลเป็นแฟ้มประวัติ และฐานข้อมูลระบบคอมพิวเตอร์ มีรายละเอียดดังนี้ (๑)ข้อมูลส่วนบุคคล ได้แก่ ชื่อ - สกุล รูปถ่าย เพศ วันเดือนปีเกิด สถานภาพสมรส ชื่อบิดา ชื่อมารดา คู่สมรส บุตร ที่อยู่อาศัยปัจจุบันภูมิลำเนาเดิม ศาสนา สัญชาติ และความสามารถพิเศษ (๒)ข้อมูลประวัติการศึกษา ได้แก่ สถานศึกษา ประเทศที่จบ วุฒิการศึกษา สาขาวิชาที่จบ และข้อมูลอื่น ๆ ที่เกี่ยวกับการศึกษา (๓)ข้อมูลการฝึกอบรม ดูงาน ได้แก่ หลักสูตร รุ่นระยะเวลา สถานที่ ประเภทการฝึกอบรม และข้อมูลอื่น ๆ ที่เกี่ยวกับการฝึกอบรม (๔)ข้อมูลเครื่องราชอิสริยาภรณ์ ได้แก้ ชั้นของเครื่องราชอิสริยาภรณ์ ปีที่ได้รับ ประวัติเครื่องราชอิสริยาภรณ์ที่เคยได้รับ และข้อมูลอื่น ๆ ที่เกี่ยวกับการรับเครื่องราชอิสริยาภรณ์ (๕)ข้อมูลประวัติการทำงาน ได้แก่ วันที่บรรจุตำแหน่งปัจจุบัน วันที่ดำรงตำแหน่งปัจจุบัน เลขที่ตำแหน่ง ระดับ วันลาการเลื่อน/การโยกย้ายตำแหน่งงาน สังกัด การโอนย้าย และข้อมูลอื่น ๆ ที่เกี่ยวกับการทำงาน ๑.๒.๒ลูกจ้างประจำ เก็บข้อมูลเป็นแฟ้มประวัติ มีรายละเอียดดังนี้ (๑)ข้อมูลส่วนบุคคล ได้แก่ ชื่อ - สกุล รูปถ่าย เพศ วันเดือนปีเกิด สถานภาพสมรส ชื่อบิดา ชื่อมาดาร คู่สมรส บุตร ที่อยู่อาศัยปัจจุบันภูมิลำเนาเดิม ศาลนา สัญชาติ ความสามารถพิเศษ (๒)ข้อมูลประวัติการศึกษา ได้แก่ สถานศึกษาประเทศที่จบ วุฒิการศึกษา สาขาวิชาที่จบ และข้อมูลอื่น ๆ ที่เกี่ยวกับการศึกษา ๑.๓ลักษณะการใช้ข้อมูลตามปกติ ข้อมูลข้าราชการและลูกจ้างประจำ ๑.ผู้ใช้ ได้แก่ เจ้าของข้อมูล ฝ่ายการเจ้าหน้าที่ และผู้บริหาร ๒.วัตถุประสงค์ เพื่อการบริหารงานบุคคลในการบรรจุแต่งตั้ง เลื่อนตำแหน่ง โยกย้าย การพิจารณาความดีความชอบ การฝึกอบรมการลงโทษและการพ้นจากราชการ ๑.๔การขอตรวจดูข้อมูลข่าวสารของเจ้าของข้อมูล ข้าราชการและลูกจ้างประจำ ให้ยื่นแบบคำขอตามที่สำนักงานคณะกรรมการส่งเสริมการลงทุนกำหนด พร้อมแสดงหลักฐานความเป็นเจ้าของข้อมูลต่อฝ่ายการเจ้าหน้าที่ ๑.๕การขอเปลี่ยนแปลงข้อมูล ข้าราชการและลูกจ้างประจำ (๑)ผู้เป็นเจ้าของข้อมูล ให้ยื่นหนังสือพร้อมหลักฐานการเปลี่ยนแปลงข้อมูลต่อฝ่ายการเจ้าหน้าที่ (๒)ฝ่ายการเจ้าหน้าที่และผู้บริหาร เป็นผู้ขอแก้ไขเปลี่ยนแปลงพร้อมหลักฐาน ๑.๖แห่งที่มาของข้อมูล เจ้าของข้อมูลและฝ่ายการเจ้าหน้าที่ ข้อ๒สำนักงานคณะกรรมการการส่งเสริมกางลงทุนจะเปิดเผยข้อมูลข่าวสารส่วนบุคคลดังกล่าวที่อยู่ในความควบคุมดูแลต่อหน่วยงานของรัฐแห่งอื่นหรือผู้อื่นโดยปราศจากความยินยอมเป็นหนังสือของเจ้าของข้อมูลที่ให้ไว้ล่วงหน้าหรือในขณะนั้นมิได้เปิดเผยตามมาตรา๒๔ (๑) ถึง (๙) แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกาศณ วันที่ ๒๐ พฤศจิกายน พ.ศ. ๒๕๔๓ สถาพร กวิตานนท์ เลขาธิการคณะกรรมการส่งเสริมการลงทุน[รก.๒๕๔๔/๑๖ง/๕๖/๒๒ กุมภาพันธ์ ๒๕๔๔]